

LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2019.gada 17.decembrī Nr.529

(protokols Nr.13, 14.p)

**Par pašvaldības īpašuma vērtības noteikšanu un nodošanu atsavināšanai**

Priekuļu novada dome, izskata Vārds Uzvārds (turpmāk – Iesniedzēja), 2019. gada 29.novembra iesniegumu (reģistrēts Priekuļu novada pašvaldībā 2019.gada 29.novembrī ar Nr.3-9/2019-6242) ar lūgumu nodot atsavināšanai nekustamo īpašumu „Strazdi”, Veselavas pagastā, Priekuļu novadā, kadastra apzīmējums 4294 004 0076.

Izvērtējot domes rīcībā esošo informāciju, ar lietu saistītos apstākļus, dome konstatē:

1. Priekuļu novada pašvaldībai pieder nekustamais īpašums “Strazdi”, Veselavas pagastā, Priekuļu novadā, kas sastāv no zemes vienības ar kadastra apzīmējumu 4294 004 0076 12,64 ha kopplatībā.
2. Pašvaldības īpašuma tiesības reģistrētas Veselavas pagasta zemesgrāmatas nodalījumā Nr.100000549028.
3. Iesniedzēja ir zemes vienības ar kadastra apzīmējumu 4294 004 0076, “Strazdi”, Veselavas pagastā, Priekuļu novadā, bijusī zemes lietotāja.
4. Uz zemes vienības atrodas Iesniedzējai piederošas ēkas un būves.
5. Par zemes vienības izmantošanu ar Iesniedzēju noslēgts zemes nomas līgums.

Likuma „Valsts un pašvaldību īpašuma privatizācijas un privatizācijas sertifikātu izmantošanas pabeigšanas likums” 25. panta 4 daļa nosaka, ka “*par zemi, kas nepieciešama zemes lietotājam viņam piederošo ēku (būvju) uzturēšanai noslēdzams zemes nomas līgums, un ēku (būvju) īpašnieks to turpmāk var atsavināt Publiskas personas mantas atsavināšanas likumā noteiktajā kārtībā, bet tā nav atsavināma vai iznomājama citai personai”.*

Ņemot vērā iepriekš minēto un pamatojoties uz likuma “Par pašvaldībām” 14.panta pirmās daļas 2. Punktu, 21.panta pirmās daļas 17.punktu, likuma „Publiskas personas mantas atsavināšanas likums” 5.panta 1.punktu, 8.panta otro daļu, II nodaļu, Ministru kabineta 2011.gada 1.februāra noteikumiem Nr. 109 “Kārtība, kādā atsavināma publiskas personas manta” II daļu, Priekuļu novada domes Apvienotās komitejas 2019.gada 10.decembra atzinumu par lēmuma projektu (protokols Nr.5), atklāti balsojot: PAR –14 (Elīna Stapulone, Dace Kalniņa, Aivars Tīdemanis, Elīna Krieviņa, Mārīte Raudziņa, Arnis Melbārdis, Jānis Ročāns, Aivars Kalnietis, Normunds Kažoks, Ināra Roce, Elīna Krieviņa, Māris Baltiņš, Baiba Karlsberga, Sarmīte Orehova), PRET –nav, ATTURAS –nav, Priekuļu novada dome **nolemj**:

1. Nodot Vārds Uzvārds atsavināšanai par nosacīto cenu nekustamo īpašumu ar kadastra apzīmējumu 4294 004 0076, “Strazdi”, Veselavas pagastā, Priekuļu novadā, 12,64 ha kopplatībā.
2. Pasūtīt zemes vienības “Strazdi”, ar kadastra apzīmējumu 4294 004 0076 “Strazdi”, Veselavas pagastā, Priekuļu novadā, tirgus novērtējumu.
3. Atbildīgā par lēmuma izpildi Attīstības nodaļas vadītāja V.Lapsele.

*Šo lēmumu var pārsūdzēt viena mēneša laikā no tā spēkā stāšanās dienas Administratīvās rajona tiesas attiecīgajā tiesu namā pēc pieteicēja adreses (fiziska persona- pēc deklarētās dzīvesvietas vai nekustamā īpašuma atrašanās vietas, juridiska persona- pēc juridiskās adreses vietas).*

*Saskaņā ar Administratīvā procesa 70.panta pirmo un otro daļu, lēmums stājas spēkā ar brīdi, kad tas paziņots adresātam, sūtot pa pastu – septītajā dienā pēc tā nodošanas pastā.*

Domes priekšsēdētāja (paraksts) Elīna Stapulone